nahid-hub/BLUGE-bengali-wikipedia-section-title-prediction huggingface dataset:
ক্রিপ্টোকারেন্সি এক ধরনের পিয়ার টু পিয়ার ব্যবস্থা। এতে তৃতীয় পক্ষের কোন নিয়ন্ত্রণ থাকে না। তাই কে কার কাছে এই ডিজিটাল মুদ্রা বিনিময় করছে তা অন্য কেউ জানতে পারে না। আবার পরিচয় গোপন রেখেও এটা দিয়ে লেনদেন করা যায়। তবে এর এনক্রিপটেড লেজার সব লেনদেনকে ঝুঁকিপূর্ণ হওয়া থেকে নিয়ন্ত্রণ করে।
ক্রিপ্টোকারেন্সির ভ্যালুর উপর কোন দেশের সরকারেই হস্তক্ষেপ করার ক্ষমতা নেই। তাই পৃথিবীর অনেক দেশেই এ ডিজিটাল মুদ্রার উপর সে দেশের সরকারের নিষেধাজ্ঞা রয়েছে।
সঠিক অনুচ্ছেদ শিরোনাম কোনটি?
titleA. বিবরণ
titleB. উদাহরণ
titleC. অপব্যবহার
titleD. ইতিহাস
উত্তর: titleA
১৯৭১ সালে জামায়াত নেতারা বাংলাদেশের স্বাধীনতার বিরোধিতা করে কারণ তারা বিশ্বাস করত মুসলিম সংখ্যাগরিষ্ট দেশকে ভাগ করে আলাদা করলে এটি ইসলামের বিরুদ্ধে যাবে। সুতরাং ইসলামি ছাত্র সংঘের সদস্য হিসেবে কাদের মোল্লা স্বাধীনতা যুদ্ধের সময় আধাসামরিক বাহিনী আলবদরে যোগ দেন। কিন্তু বাংলাদেশ যুদ্ধে জয় লাভ করে স্বাধীনতা অর্জন করে ও নতুন সরকার রাজনীতি থেকে জামায়াতকে নিষিদ্ধ ঘোষণা করে।

১৯৭৫ সালে তৎকালীন রাষ্ট্রপতি শেখ মুজিবুর রহমান সেনাবাহিনীর একদল সদস্যের হাতে নিহত হওয়ার পর, নতুন সরকার জামায়াতকে পুনরায় রাজনীতি করার অনুমতি প্রদান করে। কাদের মোল্লা দলে সক্রিয় হতে থাকেন। তিনি দলের সহকারী সেক্রেটারি জেনারেল ছিলেন। তার জনপরিচিতির জন্য তিনি বাংলাদেশ জাতীয় প্রেস ক্লাবের সদস্য মনোনীত হয়েছিলেন।

সঠিক অনুচ্ছেদ শিরোনাম কোনটি?
titleA. যুদ্ধাপরাধের অভিযোগসমূহ
titleB. রাজনৈতিক জীবন
titleC. মৃত্যুদণ্ড
titleD. গ্রেফতার
উত্তর: titleB
১০ মার্চ, ২০১০ তারিখে পাকিস্তান ক্রিকেট বোর্ড কর্তৃক ইউসুফকে আন্তর্জাতিক ক্রিকেটাঙ্গন থেকে অনির্দিষ্টকালের জন্য নিষিদ্ধ ঘোষণা করে। ২০০৯-১০ মৌসুমে অস্ট্রেলিয়া সফরে দলের পরাজয়ের পর তদন্ত কমিটির সুপারিশই এর প্রধান কারণ। পিসিবি’র আনুষ্ঠানিক ঘোষণায় জানানো হয় যে, তিনি পুণরায় দলের পক্ষ হয়ে খেলতে পারবেন না। এরপর তিনি এ সিদ্ধান্তের বিরুদ্ধে প্রতিবাদ জানাতে ২৯ মার্চ, ২০১০ তারিখে আন্তর্জাতিক ক্রিকেটের সকল স্তর থেকে অবসরের ঘোষণা দেন। কিন্তু জুলাই/আগস্ট, ২০১০ সালে ইংল্যান্ডের বিরুদ্ধে অনুষ্ঠিত প্রথম টেস্টে পাকিস্তানের মারাত্মক বিপর্যয়ের পর অবসর ভেঙ্গে তাকে পুণরায় দলে যোগদানের জন্য অনুরোধ জানানো হয়েছিল।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. সম্মাননা
titleC. প্রারম্ভিক জীবন
titleD. নিষিদ্ধতা
উত্তর: titleD
১৯৫৭ থেকে ১৯৬২ সালের মধ্যে বলিউডের অন্যতম প্রখ্যাত সুরকার শচীন দেববর্মণ ও তার প্রিয় সঙ্গীতশিল্পী লতা মঙ্গেশকরের বিরূপ সম্পর্ক চলাকালীন শচীন তার গানের প্রধান নারী কণ্ঠের জন্য আশাকে ব্যবহার করেন। এই যুগল একাধিক চলচ্চিত্র হিট গান উপহার দেন, তন্মধ্যে রয়েছে "কালা পানি", "কালা বাজার", "ইনসান জাগ উঠা", "লাজয়ন্তী", "সুজাতা" ও "তিন দেবিয়াঁ"।

সঠিক অনুচ্ছেদ শিরোনাম কোনটি?
titleA. রবি
titleB. ও পি নয়্যার
titleC. বাংলা গান
titleD. শচীন দেববর্মণ
উত্তর: titleD
মদিনায় মুহাম্মাদ (সঃ) প্রবেশ করার পর স্থানীয় আরব জনগোষ্ঠীর একটি বিশাল অংশ ইসলাম গ্রহণ করে। ইবনে উবাইও এর সাথে মানিয়ে নিল (ম্যাক্সিম রবিন্সনের মতে) এই ভেবে যে, এর বিরোধিতা করার চেয়ে এতে যোগদান করাই অধিক বুদ্ধিমানের কাজ হবে। অনেকের মতে সে হিজরতের পরপর সা'দ ইবনে মুয়াজের সাথে একই সময়ে ইসলাম গ্রহণ করে। ইসলামের ঐতিহ্যগত ইতিহাসে ইবনে উবাইয়ের ধর্মান্তরিত হওয়াকে প্রতারণা বলে মনে করা হয় এবং তাকে মুনাফিকদের সর্দার হিসেবে আখ্যা দেওয়া হয়। রবিন্সনের মতে, ইহুদিদের সাথে যোগাযোগ থাকার ফলে ইবনে উবাইর মনে একেশ্বরবাদের প্রতি আগ্রহ জন্মে, এবং সম্ভবত এ কারণেই সে ইসলাম গ্রহণ করেছিল।"

মুহাম্মাদ(সাঃ) এর নিকটবর্তী প্রতিদ্বন্দ্ব্বী হওয়ার কারণে, ইবনে উবাই প্রকাশ্যে ও গোপনে মুহাম্মাদ(সাঃ)এর উপহাসকারীদের নেতা হয়ে উঠল এবং মদিনায় মুসলিমদের আগমনের ফলে আগত বিপদ ও বিভ্রান্তি নিয়ে অভিযোগ করতে লাগল।
ইসলাম বিরোধী প্রাচ্যবিদ উইলিয়াম মুরের মতে, ইবনে উবাই মুহাম্মাদ(সঃ)এর রোষানলে পতিত লোকজনের পক্ষে থাকার কারণে ইসলামের প্রথাগত ইতিহাসে তাকে নেতিবাচকরূপে প্রদর্শন করা হয়েছে।

সঠিক অনুচ্ছেদ শিরোনাম কোনটি?
titleA. সেনা অভিযানসমূহ
titleB. ইসলাম গ্রহণ
titleC. অন্তিমকাল
titleD. মদিনায় সামাজিক অবস্থান
উত্তর: titleB
মুম্বইয়ের সমকালীন কিছু নামকরা রক ব্যান্ডগুলি হলো পেন্টাগ্রাম, টাফ অন টোবাকো, ভয়ঙ্কর মৌত, ডেমোনিক রিজারেকশন, স্প্লিট, শ্রীধর/থায়িল, স্ক্রাইব এবং গডেস গ্যাগড৷ হালে ভারতীয় রকের অন্যতম স্রষ্টা ইন্ডাস ক্রিড|ইন্ডাস ক্রিডের পুণর্গঠন যুবকদের মধ্যে নতুন উদ্যম যুগিয়েছে৷ সম্প্রতি ২০১১ খ্রিস্টাব্দে তারা নতুন একটি অ্যালবামও প্রকাশ করেছে৷

মুম্বইয়ের দীর্ঘদিন ধরে চলা রক অনুষ্ঠানটি হলো ইন্ডিপেন্ডেন্স রক ফেস্টিভাল৷ ২০১০ খ্রিস্টাব্দে জনপ্রিয় ব্যান্ড আই-রক তার ২৫ তম বর্ষপূর্তি করেছে৷ ইন্ডিপেন্ডেন্স রক ২৫ সংগঠনটি শহরের বিভিন্ন স্থানীয় ব্যান্ডগুলি নিয়ে একটি অনুষ্ঠানের আয়োজন করে থাকে৷ সাম্প্রতিক কালে ইন্ডার ক্রিড দলটির পুণর্মিলন অনুষ্ঠানটির শিরোনামে আসে যা স্থানীয় ভয়ঙ্কর মৌত, স্ক্রাইব, ডেমোনিক রিজারেশন ও প্রলয় ব্যান্ড নিয়ে গঠিত হয়৷ এর মধ্যে যুগান্তরী সঙ্গীতজ্ঞ ধ্রুব ঘানেকর,ওয়ারেন মেন্ডোঁসা,লয় মেন্ডোঁসা, ঈশান নূরানী, ফারহাদ ওয়াদিয়া (অনুষ্ঠানটির সম্পাদক), রবি আইয়র, চন্দ্রেশ কুড়োয়া, শাজনীন আরেথ্না এবং সিড কুওট্টো রয়েছেন৷

সঠিক অনুচ্ছেদ শিরোনাম কোনটি?
titleA. মুম্বই দৃৃশ্য
titleB. আঞ্চলিক গানের দৃৃশ্য
titleC. ইন্দোর দৃশ্য
titleD. রক অ্যান্ড রোল
উত্তর: titleA
এইচআইভির আবিষ্কাররে গ্যালো নাকি মন্টাগ্নিয়ের কার বেশি অবদান এ নিয়ে বিপুল বিতর্ক রয়েছে। ফ্রান্সিস্কো ব্যারে সিনৌসি সহ ২০০৮ সালে মন্টাগনিয়ের "এইচআইভি আবিষ্কারের জন্য" চিকিৎসাবিজ্ঞানে নোবেল পদক লাভ করেন।জরায়ুমুখ ক্যান্সারের জন্য দায়ী হিউম্যান প্যাপিলোমা ভাইরাস আবিষ্কারের জন্য হারাল্ড ৎসুর হাউজেন সেই বছর পদকটির অংশীদার হন। তবে গ্যালোকে এক্ষেত্রে সম্মাননা দেয়া হয়নি। গ্যালোর মতে অন্যদের সাথে নোবেল পদকে সহ-সম্মাননা না পাওয়া "হতাশাজনক" ছিল। অপরদিকে মন্টাগনিয়ে নোবেল কমিটির এই সিদ্ধান্তে বিস্মিত হন এবং রবার্ট গ্যালোর জন্য দুঃখ প্রকাশ করেন।
সঠিক অনুচ্ছেদ শিরোনাম কোনটি?
titleA. নোবেল
titleB. ভাইরাসের সনাক্তকরণ
titleC. মানুষ নয় এমন প্রাণী থেকে মানুষের মাঝে সংক্রমণ
titleD. আগস্ট ১৯৮৪ঃ এআরভি
উত্তর: titleA
ওয়ারউইকশায়ারের তুলনায় বেশি অর্থ প্রদানের প্রস্তাব দেয়ার প্রেক্ষিতে সপ্তাহের ১০ শিলিংয়ের বিনিময়ে ১৯৬০ সালে নর্দাম্পটনশায়ারের পক্ষে চুক্তিবদ্ধ হন কলিন মিলবার্ন। শীঘ্রই তিনি তার নামের প্রতি সুবিচারে সচেষ্ট হন। শক্তিশালী স্ট্রোকপ্লে ও কার্যকরী মিডিয়াম পেস বোলিং করতে থাকেন। ১৯৬৩ সালের মধ্যেই ইংল্যান্ড দলে অন্তর্ভূক্তির ব্যাপারে তার নাম আলোচিত হতে থাকে। কিন্তু, ফ্রাঙ্ক ওরেলের নেতৃত্বাধীন ওয়েস্ট ইন্ডিজ একাদশের বিপক্ষে মেরিলেবোন ক্রিকেট ক্লাবের খেলায় তাকে রাখা হয়নি।

নর্দাম্পটনশায়ারের সদস্যরূপে এসেক্সের বিপক্ষে ২০৩ রানের ইনিংস খেলেন। ঐ মৌসুমে সুন্দর ক্রীড়াশৈলী প্রদর্শনের স্বীকৃতিস্বরূপ ১৯৬৭ সালের উইজডেনের সংস্করণে অন্যতম উইজডেন বর্ষসেরা ক্রিকেটারের সম্মাননায় ভূষিত করা হয়।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. টেস্ট ক্রিকেট
titleC. অবসর
titleD. শৈশবকাল
উত্তর: titleA
শ্যানন দলের সাথে সেন্ট হিলের ক্রমবর্ধমান সফলতা লাভের বিষয়টি আঞ্চলিক দল নির্বাচকমণ্ডলীর দৃষ্টি নিবদ্ধ হয়। ১৯২৪ সালে ত্রিনিদাদ ও টোবাগো দলের সাথে যুক্ত হন। ১৯২৩-২৪ মৌসুম থেকে ১৯৩০-৩১ মৌসুম পর্যন্ত এডউইন সেন্ট হিলের প্রথম-শ্রেণীর খেলোয়াড়ী জীবন চলমান ছিল। পরবর্তী পাঁচ বছর নিয়মিতভাবে খেললেও ওয়েস্ট ইন্ডিজের কোন প্রতিনিধিত্বকারী দলের পক্ষে খেলার জন্যে তাকে উপযোগী ঘোষণা করা হয়নি। উত্তরোত্তর সাফল্যের প্রেক্ষিতে ১৯২৯ সালে ওয়েস্ট ইন্ডিজের দল নির্বাচকমণ্ডলীর দৃষ্টি আকর্ষণে সক্ষম হন।

১৪ ফেব্রুয়ারি, ১৯২৪ তারিখে আন্তঃঔপনিবেশিক প্রতিযোগিতায় ব্রিটিশ গায়ানা দলের বিপক্ষে প্রথম-শ্রেণীর ক্রিকেটে অভিষেক ঘটে তার। শ্যাননের দলীয় সঙ্গী লিয়ারি কনস্ট্যান্টাইনের সাথে বোলিং উদ্বোধন করতে নামেন ও খেলায় ছয় উইকেট লাভ করেছিলেন। পরের খেলাটি ঐ প্রতিযোগিতার চূড়ান্ত খেলা ছিল। বার্বাডোসের বিপক্ষে খেলায় পাঁচ উইকেট পেলেও তার দল পরাজয়বরণ করে। পরবর্তী পাঁচ বছর ত্রিনিদাদ ও টোবাগো দলের পক্ষে নিয়মিতভাবে খেলতেন। এছাড়াও, শ্যানন দলের পক্ষে সফলতার সাথে বোলিং কর্মে অগ্রসর হতেন। ব্রিটিশ গায়ানার বিপক্ষে ইনিংসে ৪/৯৯ লাভ করেন। তবে, ১৯২৯-৩০ মৌসুমের পূর্ব-পর্যন্ত কোন ইনিংসেই তিনের অধিক উইকেট লাভ করতে পারেননি। নিজস্ব দ্বিতীয় খেলায় ৩৫ রান তোলার পর কোন ইনিংসেই ২০ রানের কোটা অতিক্রম করতে ব্যর্থ হন।

১৯২৬ সালে সফররত মেরিলেবোন ক্রিকেট ক্লাবের (এমসিসি) বিপক্ষে দুই খেলায় অংশ নেন। ঐ দুটো খেলা বাদে সবগুলো খেলাই ত্রিনিদাদ ও টোবাগো দলের সদস্যরূপে আন্তঃঔপনিবেশিক প্রতিযোগিতায় খেলেছিলেন। ১৯২৬ সালে এমসিসি’র বিপক্ষে ওয়েস্ট ইন্ডিজের প্রতিনিধিত্বকারী দলের সদস্যরূপে তাকে রাখা হয়নি। দল নির্বাচনে তাকে পাশ কাটিয়ে বেশ কয়েকজন বোলারকে দলে অন্তর্ভূক্ত করা হয়।

অক্টোবর, ১৯২৯ সালে সেন্ট হিল তার ব্যক্তিগত সেরা প্রথম-শ্রেণীর বোলিং পরিসংখ্যান ৬/১১৯ পান। আন্তঃঔপনিবেশিক প্রতিযোগিতার চূড়ান্ত খেলায় ব্রিটিশ গায়ানার বিপক্ষে এ সাফল্য পান। দ্বিতীয় ইনিংসে আরও চার উইকেট নিয়ে খেলায় দশ উইকেট লাভ করেন। এছাড়াও, ত্রিনিদাদ ও টোবাগোর দ্বিতীয় ইনিংসে ৬৭ রান করেছিলেন। ব্যাট ও বল হাতে দূর্দান্ত সফলতা লাভ করা সত্ত্বেও তার দল পরাজিত হয়। পরের মাসে ত্রিনিদাদ স্পোর্টিং ক্রোনিকল মন্তব্য করে যে, দ্বিতীয়সারির খেলোয়াড়দের মধ্যে তিনি ওয়েস্ট ইন্ডিজ দলে অন্তর্ভূক্তির কাছাকাছি অবস্থানে রয়েছেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. ল্যাঙ্কাশায়ার লীগে অংশগ্রহণ
titleC. দলে প্রত্যাখ্যান
titleD. প্রথম-শ্রেণীর ক্রিকেট
উত্তর: titleD
"কথাসরিৎসাগর", প্রথম-দ্বিতীয় শতাব্দীর পৈশাচী গ্রন্থ "বৃহতকথা"র একাদশ শতাব্দীর সংস্কৃত অনুবাদে বলা হয়েছে যে, কীভাবে রাজা সহস্রণিককে তিলোত্তমা দ্বারা অভিশাপ দেওয়া হয়েছিল। রাজা যখন ইন্দ্রলোক থেকে তার রাজ্যে ফিরে যাচ্ছিলেন, তিলোওমা তাকে অপেক্ষা করতে বললেন যাতে তিনি একটি আকর্ষণীয় ঘটনা বলতে পারেন, তবে রাজা তার প্রণয়ী - অপ্সরা আলাম্বুসার চিন্তায় নিমগ্ন ছিলেন, তাই তিনি তিলোত্তমা যা বলেছিলেন তা উপেক্ষা করেছিলেন। এই আচরণে ক্ষিপ্ত হয়ে তিলোত্তমা রাজাকে অভিশাপ দিয়েছিলেন যে, তিনি যাকে ভাবছিলেন তার থেকে পৃথক হয়ে পড়বেন - চৌদ্দ বছর ধরে।

সঠিক অনুচ্ছেদ শিরোনাম কোনটি?
titleA. দেবতাদের জাদুকরী
titleB. অভিশপ্ত রাজা সহস্রণিক
titleC. জনপ্রিয় সংস্কৃতিতে
titleD. গতজন্ম এবং পুনর্জন্ম
উত্তর: titleB
বিশ্বকাপের মূলপর্ব ৮ জুন থেকে শুরু হয় এবং শেষ হয় ৮ জুলাই। প্রতিযোগিতার বিন্যাস ছিল ১৯৮৬ এর প্রতিযোগিতার মতই, যেখানে অংশগ্রহণ করে ২৪টি দল এবং তাদেরকে ছয়টি গ্রুপে ভাগ করা হয়। প্রতিটি গ্রুপ চারটি করে দল নিয়ে গঠিত হয়। প্রতিটি গ্রুপের শীর্ষ দুই দল এবং ছয়টি গ্রুপ থেকে তৃতীয় স্থান অর্জনকারী সেরা চারটি দল নকআউট পর্বে খেলার সুযোগ পায়। পুরো প্রতিযোগিতা জুড়ে মোট ৫২টি খেলা অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. প্রতিযোগিতা পর্যালোচনা
titleB. শেষ চারের সকলেই সাবেক চ্যাম্পিয়ন
titleC. মাঠসমূহ
titleD. চূড়ান্ত ড্র
উত্তর: titleA
বর্তমানে পুরোপৃথিবীর প্রায় ১০০ কোটিরোও বেশি মানুষের শৌচাগার ব্যবস্থা নেই। তারা খোলা আকাশের নিচে মলমূত্র ত্যাগ করে। 
ডব্লিওএইচও এবং ইউনিসেফ এর দ্বারা পরিচালিত পানি সরবরাহ এবং স্বাস্থ্যব্যবস্থার যৌথ পর্যবেক্ষণকরণ প্রোগ্রামটি সারা বিশ্বে স্বাস্থ্যব্যবস্থার উন্নয়নের জন্য অফিসিয়াল প্রোগ্রাম। এর প্রধান লক্ষ্য হলো ২০১৫ সালের মধ্যে সারা বিশ্বের প্রায় অর্ধেক মানুষের জন্য সাধারণ শৌচাগারব্যবস্থা এবং নিরাপদ পানির ব্যবহার নিশ্চিত করা। আরেকটি সংগঠন যা শৌচাগার ব্যবস্থার উপর জোড় দিচ্ছে তা হলো বিশ্ব শৌচাগার সংগঠন

শৌচাগার নিরাপদ স্বাস্থ্যব্যবস্থার অন্যতম গুরুত্বপূর্ণ উপাদান। তাছাড়া অন্যান্য ব্যবস্থা যেমন পরিবহন পরিশোধন এবং বর্জ্য পুনব্যবহারকরণেরও প্রয়োজন রয়েছে। বিভিন্ন রোগবালাই যেমন কলেরার মতো রোগের কারণে আজকাল প্রতি বছর পৃথিবীতে প্রায় ৩০ লাখের মতো মানুষ মারা যাচ্ছে শুধুমাত্র নিরাপদ স্বাস্থ্যব্যবস্থা না থাকার কারণে।

সঠিক অনুচ্ছেদ শিরোনাম কোনটি?
titleA. জাতিভেদে প্রকারভেদ
titleB. আধুনিক ইতিহাস
titleC. ফ্লাশ শৌচাগারের উন্নয়ন
titleD. জনগণের স্বাস্থ্যের উপর প্রভাব
উত্তর: titleD
মুহাম্মাদ পঞ্চম রাজ পরিবারের সদস্য টেংকু জুবাইদার সাথে ২০০৪ সালের ১৫ই নভেম্বর বিবাহ বন্ধনে আবদ্ধ হন। ২০০৮ সালে তাদের বিবাহ বিচ্ছেদ ঘটে।

২০১৮ সালের ২২শে নভেম্বর মুহাম্মাদ পঞ্চম রাশিয়ার রিহানা অক্সানা গোরবাতেনকোর সাথে বিবাহ বন্ধনে আবদ্ধ হন। ২০১৫ সালে সুন্দরী প্রতিযোগিতায় রিহানা অক্সানা গোরবাতেনকো মিস মস্কো খেতাব জয় করেন। 

সঠিক অনুচ্ছেদ শিরোনাম কোনটি?
titleA. রাজত্ব
titleB. প্রাথমিক জীবন
titleC. ব্যক্তিগত জীবন
titleD. দায়িত্বগ্রহণ
উত্তর: titleC
মহাভারতের আদিপর্বের অন্তর্গত চৈত্ররথপর্বের ১৬৬তম অধ্যায়ে এইভাবে দ্রৌপদীর বর্ণনা দেওয়া হয়েছে :

যার অর্থ : তখন যজ্ঞবেদী থেকে এক কুমারীও উৎপন্ন হলেন যিনি পাঞ্চালী নামে পরিচিতা হলেন । তিনি সৌভাগ্যশালিনী, সুদর্শনা এবং কৃষ্ণ আয়তচক্ষুযুক্তা । তিনি শ্যামাঙ্গী, পদ্মপলাশাক্ষী, কুঞ্চিত ঘনকালো কেশবতী এবং তাম্রবর্ণ নখ, সুন্দর ভ্রূ ও স্তনযুক্তা । তিনি মানুষের শরীরে সাক্ষাৎ দেবী । তার নীলপদ্মের ন্যায় অঙ্গসৌরভ একক্রোশ দূরেও অনুভূত হয় । তিনি পরম সুন্দর রুপধারিণী এবং সমগ্র বিশ্বে তুলনাহীনা । এই দেবরূপিনী কন্যা দেব, দানব ও যক্ষেরও আকাঙ্ক্ষিত ।

সঠিক অনুচ্ছেদ শিরোনাম কোনটি?
titleA. ইন্দ্রপ্রস্থে দুর্যোধন
titleB. কৃষ্ণের প্রতি অগাধ ভক্তি, শ্রদ্ধা ও সমর্পণ
titleC. মহাভারতে দ্রৌপদীর বর্ণনা
titleD. মৃত্যু
উত্তর: titleC
গ্রামের স্কুলে তার আনুষ্ঠানিক শিক্ষার শুরু। তারপর অধ্যয়ন করেছেন রাজশাহী কলেজিয়েট স্কুলে। এরপর গন্তব্য কোলকাতার হেয়ার স্কুল ও সিটি কলেজিয়েট স্কুল। পরে রাজশাহী কলেজিয়েট স্কুলে প্রত্যাবর্তন করেন এবং ১৮৮৭ খ্রিষ্টাব্দে এন্ট্রান্স পরীক্ষায় পাশ করেন প্রথম শ্রেণীতে ষষ্ঠ স্থান অর্জন করেন। তিনি রাজশাহী কলেজ থেকে ১ম বিভাগে দশম স্থান অধিকার করে ইন্টারমিডিয়েট পাস করেন ১৮৮৯ খ্রিষ্টাব্দে। পরবর্তী গন্তব্য কোলকাতার প্রেসিডেন্সি কলেজ। থাকতেন ইডেন হোস্টেলে।

১৮৯১ খ্রিষ্টাব্দে তিনি ইতিহাস ও ইংরেজি সাহিত্য - এই দুটি বিষয়ে অনার্সসহ বি.এ পাশ করেন এবং ১৮৯২ খ্রিষ্টাব্দে ৯০% নম্বর নিয়ে প্রথম শ্রেণীতে প্রথম হয়ে ইংরেজি সাহিত্যে এম.এ পাশ করেন৷ ১৮৯৭ সালে তিনি ‘প্রেমচাঁদ-রায়চাঁদ’ স্কলারশিপ পরীক্ষায় উত্তীর্ণ হয়ে স্বর্ণপদকসহ দশ হাজার টাকা বৃত্তি লাভ করেন৷

সঠিক অনুচ্ছেদ শিরোনাম কোনটি?
titleA. রচিত গ্রন্থসমূহ
titleB. কর্মজীবন
titleC. শিক্ষাজীবন
titleD. মৃত্যু
উত্তর: titleC
স্নাতকোত্তর শিক্ষা সমাপ্ত করে উঠেই সিং ইন্দ্রপ্রস্থ কলেজে শিক্ষক হিসাবে যোগদান করেন। কেমব্রিজ থেকে ডক্টরেট ডিগ্রী লাভ করার পর, তিনি দিল্লীতে আসেন এবং হিন্দু কলেজে যোগদান করেন। তিনি গবেষণা ছাড়াও কার্যকরী বিশ্লেষণ এবং হরাত্মক বিশ্লেষণে শিক্ষাদান করেছিলেন। ১৯৭৪ সালে সিংকে দিল্লী বিশ্ববিদ্যালয়ের দক্ষিণ এলাকার গণিতের রিডার হিসাবে নিযুক্তি দেওয়া হয়৷ ১৯৮৪ সাল থেকে ১০০৮ সাল পর্যন্ত তিনি সেই স্থানে অধ্যাপনা করে যান৷ ২০০৮ সালে তিনি দিল্লীতে থাকা ভারতীয় পারিসাংখ্যিক প্রতিষ্ঠান-এর একজন অতিথি অধ্যাপকের দায়িত্ব গ্রহণ করেন। 

সঠিক অনুচ্ছেদ শিরোনাম কোনটি?
titleA. শিক্ষা
titleB. পুরস্কার এবং স্বীকৃতি
titleC. কেরিয়ার
titleD. কর্ম
উত্তর: titleC
ইরানের বাজেট পরিকল্পনা করে ইরানের ব্যবস্থাপনা ও পরিকল্পনা সংস্থা এবং সরকার কর্তৃক সংসদে প্রস্তাব পেশ করা হয় বছরের শেষে। মজলিস কর্তৃক বাজেটের অনুমোদন পাওয়ার পর কেন্দ্রীয় ব্যংক বিস্তারিত আর্থিক ও ঋণ নীতি অনুমোদনের জন্য অর্থ ও ঋণ পরিষদের নিকট উপস্থাপন করে। এরপর, পঞ্চবার্ষিকী অর্থনৈতিক উন্নয়ন পরিকল্পনার সাথে এই নীতির প্রধান উপাদানসমূহের যোগসূত্র স্থাপন করা হয়। ২০১০-১৫ সালের জন্য পঞ্চম উন্নয়ন পরিকল্পনা এমনভাবে নকশা করা হয় যেন জনগণ ক্ষমতার প্রতিনিধিত্ব করতে পারে এবং জ্ঞাননির্ভর অর্থনীতির বিকাশ ঘটানো যায়। এই পরিকল্পনাটি দীর্ঘমেয়াদী টেকসই উন্নতির একটি কৌশল "রূপকল্প ২০২৫"-এর অংশ।

২০১৬-২০২১ সময়কালের জন্য নির্ধারিত ষষ্ঠ পঞ্চবার্ষিকী উন্নয়ন পরিকল্পনার তিনটি অগ্রাধিকার পাওয়া বিষয় হল:

সঠিক অনুচ্ছেদ শিরোনাম কোনটি?
titleA. ইতিহাস
titleB. জাতীয় পরিকল্পনা
titleC. মালিকানা
titleD. শ্রমশক্তি
উত্তর: titleB
২০১৫ সালে সারের প্রথম একাদশে খেলার সুযোগ পান। সহজাত বামহাতি সুইং ও ব্যাট হাতে ব্যাটিংয়ের পূর্ণাঙ্গ আস্থা নিয়ে খেলতে থাকেন। উভয় বিভাগে সুন্দর ক্রীড়াশৈলী তাকে বিশেষ ক্রিকেটারে পরিণত করে। ১৩ জুলাই, ২০১৫ তারিখে জুলাইয়ে কেন্ট দলের বিপক্ষে ওভালে অনুষ্ঠিত কাউন্টি চ্যাম্পিয়নশীপে অংশগ্রহণের মাধ্যমে প্রথম-শ্রেণীর খেলায় অভিষিক্ত হন তিনি। চোখে পড়ার মতো অভিষেক পর্ব সম্পন্ন হয়েছিল তার। স্বীয় ভ্রাতা টমের সাথে বোলিং উদ্বোধনে নেমেছিলেন। নিজস্ব পঞ্চম বলেই দূর্দান্ত ইনসুইঙ্গারে জো ডেনলিকে বোল্ড করেন তিনি।

১৭ বছর ৪০ দিন বয়সে সারের দ্বিতীয় সর্বকনিষ্ঠ প্রথম-শ্রেণীর ক্রিকেটার হিসেবে তার এই অংশগ্রহণ ছিল। ঠিক ৬৯ বছর পূর্বে ১৭ বছর ৮ দিন বয়সে নিয়ে টনি লক সর্বকনিষ্ঠ প্রথম-শ্রেণীর ক্রিকেটারের সম্মাননা পেয়েছিলেন। তিনিও একই দলের বিপক্ষে ওভালে অভিষিক্ত হয়েছিলেন। প্রথম ইনিংসে তার বোলিং পরিসংখ্যান ছিল ৫/১০১। বিশ্বাস করা হয় যে, কাউন্টি চ্যাম্পিয়নশীপে খেলায় অভিষেকে সর্বকনিষ্ঠ খেলোয়াড় হিসেবে পাঁচ-উইকেট পেয়েছেন তিনি। খেলায় তিনি মোট আট উইকেট পেয়েছিলেন। ২৭ জুলাই, ২০১৫ তারিখে ওভালে নর্দাম্পটনশায়ারের বিপক্ষে রয়্যাল লন্ডন ওয়ান-ডে কাপের লিস্ট এ ক্রিকেটে অভিষেক ঘটে তার। উপর্যুপরী দুইবার রয়্যাল লন্ডন কাপে রানার্স-আপ হয়েছিল সারে দল। লর্ডসে গ্লুচেস্টারশায়ার ও পরবর্তীতে ওয়ারউইকশায়ারের কাছে পরাভূত হয় তার দল। মাত্র ১৮ বছর বয়সে তার এ সাফল্য লাভে তেমন বাজেভাবে শুরু হয়নি। কিন্তু, প্রতিযোগিতামূলক মনোভাবের অধিকারী স্যাম কারেন উভয় খেলাতেই নিজেকে তেমন মেলে ধরতে পারেননি।

২০১৬ সালের গ্রীষ্মে তিনি ব্যাট ও বল হাতে অপ্রতিরোধ্য ছিলেন। তন্মধ্যে, ল্যাঙ্কাশায়ারের বিপক্ষে ব্যক্তিগত সেরা ৯৬ রান তুলেন। আরন লিলি’র বলে ফিরতি ক্যাচ দিয়ে মনক্ষুন্ন চিত্তে ফিরে যান। ডারহামের বিপক্ষে সাত বলের ব্যবধানে চার উইকেট পান ও প্রথমবারের মতো চ্যাম্পিয়নশীপে ছয় উইকেট দখল করেন।

সঠিক অনুচ্ছেদ শিরোনাম কোনটি?
titleA. আইপিএল অধ্যায়
titleB. কাউন্টি ক্রিকেট
titleC. আন্তর্জাতিক ক্রিকেট
titleD. ভারতের মুখোমুখি
উত্তর: titleB
জলবায়ু ও ভৌম (মৃত্তিকাসংক্রান্ত) কারণসমূহ উদ্ভিদবিস্তারকে বিভিন্নভাবে নিয়ন্ত্রণ করে। ভূতাত্ত্বিককালের বিবর্তন হবার সাথে সাথে পৃথিবীর ভৌগোলিক অবস্থানের ব্যাপক পরিবর্তন সাধিত হয়েছে। সৃষ্টির পর থেকে উদ্ভিদকুল বিভিন্ন ভূতাত্ত্বিক কালপর্বে নতুন নতুন স্থানে বিস্তার লাভ করেছে, পেয়েছে ভিন্ন ভিন্ন আবাসস্থল। সেসব আবাসস্থলে আজও উদ্ভিদসমূহ বর্তমান রয়েছে। পৃথিবীর সমগ্র উদ্ভিদকুলের অবস্থানকে তিনটি প্রধান অক্ষাংশ-অঞ্চলে চিহ্নিত করা যায়। এগুলো হলোঃ 


জলবায়ু ও ভূমির উচ্চতার প্রেক্ষিতে অক্ষাংশসহ এসব অঞ্চলকে আবার বিভিন্ন উপমন্ডলে বিভক্ত করা যায়। যথাঃ


সঠিক অনুচ্ছেদ শিরোনাম কোনটি?
titleA. উদ্ভিদকুলগত শ্রেণিবিন্যাস
titleB. ক্ষেত্রসমূহ
titleC. ইতিহাস
titleD. অক্ষীয় নতিমাত্রায় উদ্ভিদভূগোল
উত্তর: titleD
রাত্রে গৃহিনীরা নতুন বস্ত্র পরিধান করে কুলোয় ধান, দূর্বা, আমের পল্লব, হলুদ জল ও ধূপ ধূনা দিয়ে নিম্নে বর্ণিত ছড়া সুর করে গেয়ে গরুকে বরণ করেন। গভীর রাতে গোয়ালে ঘিয়ে প্রদীপ জ্বেলে ও উঠোনে কাঠের আগুন জ্বেলে রাখা হয়। যুবকেরা বাড়িতে বাড়িতে গরুদের জাগিয়ে রাখতে যান। এই যুবকদের ধাঁগড়িয়া বা ধাঁগড় বলা হয়। তারা অহীরা গান করে ও বাজনা বাজিয়ে বাড়িতে বাড়িতে গেলে গৃহস্থরা তাদের স্বাগত জানান। গৃহবধূরা পিটুলী গোলার সঙ্গে চালের গুঁড়ো মিশিয়ে ধাঁগড়িয়াদের সঙ্গে হোলি খেলেন।

সঠিক অনুচ্ছেদ শিরোনাম কোনটি?
titleA. কাচিজিয়ারি
titleB. গরুখুঁটা
titleC. গোঠপূজা
titleD. জাগরণ
উত্তর: titleD
প্রাথমিক সমাপনীর পর তিনি ফিক্বাহকে পছন্দ করেছেন। প্রথমে তিনি আব্দুর রহমান ইবনে আবূ ই’লার ছাত্রত্ব গ্রহন করেন। তারপর ইমাম আবূ হানীফার মজলিসে অংশগ্রহন করে অনেকটা কাল তার শিষ্যত্ব গ্রহন করেন। তার পরিবার অনেক দরিদ্র ছিলেন তাই তার পরিবার চাইতেন না শিক্ষাগ্রহন করুক। ইমাম আবু হানীফা জানার পর তার খরচসহ তার পরিবারের সকল ব্যয়ভার বহন করতেন। ইমাম আবু ইউসুফ বলতেন-“আমাকে প্রয়োজনের কথা কখনো বলতে হতো না, সময়মতো উনি নিজেই টাকা পাঠিয়ে দিতেন, তাই আমাকে উপার্জন নিয়ে চিন্আর করতে হতো না।” 

সঠিক অনুচ্ছেদ শিরোনাম কোনটি?
titleA. শিক্ষা
titleB. ছাত্র
titleC. মেধাশক্তি ও জ্ঞান
titleD. মৃত্যু
উত্তর: titleA
কোজাগরী লক্ষ্মীপূজাতে দেখা যায় জেলা ভিত্তিক আঞ্চলিক আচার অনুষ্ঠান। এখনও ঘরে ঘরে প্রতি বৃহস্পতিবারে লক্ষ্মীর পাঁচালি পাঠ করে তার আরাধনা করা হয়। উপচারে ফল মিষ্টি ছাড়াও থাকে মোয়া, নাড়ু ইত্যাদি। লক্ষ্মীর আচার অনুষ্ঠানেও দেখা যায় নানা ধরনের তাৎপর্য। কোনও কোনও পরিবারে পূজায় মোট ১৪টি পাত্রে উপচার রাখা হয়। কলাপাতায় টাকা, স্বর্ণ মুদ্রা, ধান, পান, কড়ি, হলুদ ও হরিতকী দিয়ে সাজানো হয় পূজা স্থানটিকে। পূজার উপকরণ এবং আচার অনুষ্ঠান দেখে অনুমান করা যায় এর নেপথ্যে থাকা কৃষি সমাজের প্রভাব। কিছু কিছু জায়গায় লক্ষ্মীপূজা উপলক্ষে মেলা বসে। কোথাও বা নৌকাবাইচও অনুষ্ঠিত হয়।
সঠিক অনুচ্ছেদ শিরোনাম কোনটি?
titleA. আড়ি লক্ষ্মী
titleB. সরায় পটচিত্র
titleC. সপ্ততরী
titleD. পূজার আচার
উত্তর: titleD
১৯৯৬ সালের নেপালের পরিবার স্বাস্থ্য জরিপ, নেপাল ডেমোগ্রাফিক এ্যান্ড হেল্‌থ সার্ভে এবং বিশ্ব স্বাস্থ্য সংস্থার পরিসংখ্যানে দেখা যায়, নেপালে জন্মকালীন শিশুমৃত্যুহার শুধু শিশু মৃত্যুহারের চেয়ে কম গতিতে কমছে। ২০১১ সালে নেপাল ডেমোগ্রাফিক এ্যান্ড হেল্‌থ সার্ভের এক প্রতিবেদনে দেখা যায় যে গড়ে প্রতি ১,০০০ জনে জন্মকালীন শিশু মৃত্যু ঘটে ৩৩ জনের যা ৫ বছরের কমবয়সী শিশুমৃত্যুর ৬১%। নেপালে জন্মকালীন মৃত্যুর প্রধান কারণ হলো সংক্রমণ, জন্মকালীন শ্বাসরুদ্ধতা, অকাল জন্ম এবং হাইপোথার্মিয়া। নেপালের স্বাস্থ্যসেবার ফলাফল থেকে এটা স্পষ্ট যে জন্মকালীন শিশুমৃত্যুর হার কমানোর জন্য ৭২% সন্তান বাড়িতে জন্ম নেবার বিষয়টি অবশ্যই বিবেচনায় নিতে হবে (এনডিএইচএস ২০১১)।

এ কারণে, জন্মকালীন শিশুমৃত্যুহার কমাতে নেপালের স্বাস্থ্য ও জনসংখ্যা বিষয়ক মন্ত্রণালয় ২০০৪ সালের জাতীয় জন্মকালীন স্বাস্থ্য সুরক্ষা কৌশলের উপর ভিত্তি করে একটি নতুন প্রোগ্রাম চালু করেছে যার নাম 'সমাজভিত্তিক নবজাতক সুরক্ষা কার্যক্রম' (সিবি-এনসিপি)।

সঠিক অনুচ্ছেদ শিরোনাম কোনটি?
titleA. সমাজভিত্তিক নবজাতক সুরক্ষা কার্যক্রম (সিবি-এনসিপি)
titleB. টিকা কার্যক্রম
titleC. শিশু স্বাস্থ্য
titleD. সমাজভিত্তিক শৈশব রোগব্যধির সমন্বিত ব্যবস্থাপনা (সিবি-আইএমসিআই)
উত্তর: titleA
প্রতীক হিসাবে "গিয়ার চাকা"টি প্রযুক্তির প্রতিনিধিত্ব করে, অন্যদিকে পারমাণবিক কক্ষপথ বিজ্ঞানকে বোঝায়। এদের মধ্যে সূর্য দ্বারা বোঝানো হয়েছে যে প্রযুক্তিগত বিষয়গুলির সঙ্গে বিজ্ঞান বিষয়গুলি সমভাবে অধ্যয়ন করা হয়। গাণিতিক প্রতীক পাই (π) এবং শূন্য (০) মহাত্মা গণিতবিদ আর্যভট্টের প্রচেষ্টাকে বোঝায়, যিনি প্রাচীন মগধ সাম্রাজ্যের অধিবাসী। লোগো বা প্রতীকটিকে ঘিরে জাফরান এবং সবুজ পটি ভারতের জাতীয় পতাকার প্রতিনিধিত্ব করে। সংস্কৃত শ্লোক "বিদ্যার্থী লভতে বিদ্যাম" কথার অর্থ হল বিদ্যা তাঁর দ্বারাই প্রাপ্ত হয় যিনি এটি কামনা করেন। 

সঠিক অনুচ্ছেদ শিরোনাম কোনটি?
titleA. প্রতীক সম্পর্কে
titleB. ক্যাম্পাস এবং অবস্থান
titleC. ছাত্রাবাস
titleD. ছাত্র জীবন ও সংস্কৃতি
উত্তর: titleA
আধুনিক জাপানের অর্থনৈতিক বিকাশ শুরু হয়েছিল [[এদো যুগ|এদো যুগে]]। এদো যুগের অধুনা বিদ্যলাম শিল্প উপাদানগুলির মধ্যে [[কাইদো|সড়ক]] ও জলপথ এবং [[ফিউচার্স কনট্র্যাক্টস]], ব্যাংকিং ও [[ওসাকা রাইস ব্রোকারস|ওসাকা রাইস ব্রোকারসের]] বিমাগুলির মতো অর্থনৈতিক প্রতিষ্ঠানগুলি উল্লেখযোগ্য। ১৮৬৮ সাল থেকে মেইজি যুগে জাপানের অর্থনীতি প্রসার লাভ করে। এই সময় জাপান [[বাজার অর্থনীতি|বাজার অর্থনীতিকে]] গ্রহণ করেছিল। আজকের অনেক সংস্থা সেই যুগে স্থাপিত হয়েছিল। সেই সময় থেকেই জাপান এশিয়ার সর্বাধিক সর্মৃদ্ধ দেশ হিসেবে গড়ে উঠতে শুরু করে। ১৯৬০ থেকে ১৯৮০-এর দশক পর্যন্ত জাপানের সার্বিক অর্থনৈতিক বিকাশকে বলে হয় [[জাপানের যুদ্ধোত্তর অর্থনৈতিক বিস্ময়]]। এই বৃদ্ধির হার ১৯৬০ ও ১৯৭০-এর দশকে ছিল ৭.৫ এবং ১৯৮০-এর দশক ও ১৯৯০-এর দশকের গোড়ার দিকে ছিল ৩.২।

১৯৯০-এর দশকে [[জাপানিজ অ্যাসেট প্রাইস বাবল]] ও শেয়ার বাজার ও রিয়েল এস্টেট বাজার থেকে স্পেকুলেটিক এক্সেস আরোপ করার সরকারি নীতি ফলস্রুতিতে যে [[লস্ট ডিকেড (জাপান)|"লস্ট ডিকেডে"র]] ঘটনা ঘটে, তার ফলে আর্থিক বৃদ্ধি কিছুটা হ্রাস পেয়েছিল। বৃদ্ধির হার বাড়ানোর প্রচেষ্টা ব্যর্থ হয় এবং [[ডট-কম বাবল|২০০০ সালের বিশ্বজনীন মন্দার]] প্রেক্ষিতে তা আরও হ্রাস পায়। ২০০৫ সালের পর অর্থনৈতিক বৃদ্ধি আবার শুরু হয়। সেই বছরের জিডিপি বৃদ্ধির হার ছিল ২.৮%, যা সেই বছরের মার্কিন যুক্তরাষ্ট্র বা [[ইউরোপীয় ইউনিয়ন|ইউরোপীয় ইউনিয়ের]] বৃদ্ধির হারকে ছাপিয়ে যায়।

২০১২ সালের হিসেব অনুসারে, [[নামমাত্র জিডিপি]] অনুসারে মার্কিন যুক্তরাষ্ট্র ও চীনের পর জাপানই বিশ্বের তৃতীয় বৃহত্তম জাতীয় অর্থনীতি। এবং [[ক্রয়ক্ষমতা সাম্য|ক্রয়ক্ষমতা সাম্যের]] হিসেবে মার্কিন যুক্তরাষ্ট্র, চীন ও ভারতের পর চতুর্থ বৃহত্তম জাতীয় অর্থনীতি। ২০১৩ সালের হিসেব অনুসারে, জাপানের [[সরকারি ঋণ|সরকারি ঋণের]] পরিমাণ দেশের বার্ষিক মোট আভ্যন্তরিণ উৎপাদনের ২০০ শতাংশেরও বেশি বলে অনুমান করা হয়েছে, যা বিশ্বের দেশগুলির মধ্যে বৃহত্তম। ২০১১ সালে [[মুডি’জ]] রেটিং জাপানের দীর্ঘমেয়াদি সার্বভৌম ঋণ রেটিং এক নচকে এএ৩ থেকে কমিয়ে এএ২ করেছে দেশের ঘাটতি ও ধার করার মাত্রা অনুসারে। ২০০৯ সালে বিশ্বজনীন মন্দা এবং ২০১১ সালের মার্চে ভূমিকম্প ও সুনামির ফলে যে বিশাল বাজেট ঘাটতি ও সরকারি ঋণ বৃদ্ধি পায় তা রেটিং-এর হারকে কমিয়ে দেয়।

সঠিক অনুচ্ছেদ শিরোনাম কোনটি?
titleA. জলবায়ু
titleB. আমদানি
titleC. ইতিহাস
titleD. অর্থনৈতিক ইতিহাস
উত্তর: titleD
ব্রাজিলে জন্মগ্রহণ করা পেপে তার ফুটবল জীবন শুরু করেন স্থানীয় ক্লাব করিন্থিয়াস এলাগোয়ানোর হয়ে। ১৮ বছর বয়সে তিনি পর্তুগালে চলে আসেন এবং সি,এস, মার্টিমোর সাথে চুক্তিবদ্ধ হন যেখানে তিনি তাদের বি টিমের হয়ে খেলেন। ২০০২-০৩ মৌসুমে তিনি মার্টিমোর মুল দলে উন্নীত হন একজন ডিফেন্সিভ মিডফিল্ডার হিসেবে। পরে ডিফেন্ডার হিসেবে তিনি খেলা শুরু করেন এবং নিজের যোগ্যতাকে সবার সামনে তুলে ধরেন। মার্টিমোকে ২০০৪-০৫ মৌসুমের উয়েফা কাপে কোয়ালিফাই করাতে তার অনবদ্য ভূমিকা ছিল। মার্টিমোর হয়ে তিনি ৩০ টি খেলায় অংশগ্রহণ করেন এবং ১টি গোল করেন।

সঠিক অনুচ্ছেদ শিরোনাম কোনটি?
titleA. মার্টিমো
titleB. আন্তর্জাতিক ক্যারিয়ার
titleC. পোর্তো
titleD. রিয়াল মাদ্রিদ
উত্তর: titleA
ক্রাইস্টচার্চে জন্মগ্রহণকারী ডিক মোৎজ নর্থে নিউ ব্রাইটন প্রাইমারি স্কুলে অধ্যয়ন করেন। এরপর লিনউড হাই স্কুলে পড়াশোনা করেছিলেন। উভয় প্রতিষ্ঠানেই চমৎকার অল-রাউন্ডার হিসেবে স্বীকৃতি পান তিনি। এছাড়াও রাগবি, টেনিস, ব্যাডমিন্টন ও গল্ফে অংশগ্রহণ করেছিলেন তিনি। বিদ্যালয় থেকে চলে আসার পর দুই বছর নিউ ব্রাইটন রাগবি দলের পক্ষে ফুল ব্যাক অবস্থানে খেলেছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. শৈশবকাল
titleC. আন্তর্জাতিক ক্রিকেট
titleD. প্রথম-শ্রেণীর ক্রিকেট
উত্তর: titleB
ভূ-মণ্ডলে মহাসাগরের বিপুল প্রভাব লক্ষ করা যায়। মহাসাগরীয় বাষ্পীভবন যা পানিচক্রের একটি ধাপ, তা অনেক বৃষ্টিপাতের উৎসস্থল হিসেবে চিহ্নিত তা মহাসাগরীয় তাপমাত্রা জলবায়ু ও বাতাসের গতিপথের উপর অনেকাংশেই নির্ভরশীল। এটি ভূ-স্থিত জীবন ও জীবনধারায় বিরাট প্রভাব বিস্তার করে। মহাসাগর গঠনের ৩ বিলিয়ন বছরের মধ্যে ভূ-স্থিত জীবন গড়ে উঠে। উপকূলের গভীরতা এবং দূরত্ব উভয়ই বিরাটভাবে প্রভাবান্বিত করেছে বলেই সাগর উপকূলীয় এলাকায় প্রচুর পরিমাণে বিভিন্ন ধরনের গাছপালা জন্মেছে এবং সংশ্লিষ্ট প্রাণীকূল বসবাস করছে।

সঠিক অনুচ্ছেদ শিরোনাম কোনটি?
titleA. রক্তিম আভা
titleB. রং
titleC. মহাসাগর এবং জীবনধারা
titleD. আবিস্কার
উত্তর: titleC